CELEX: 62008CN0032
Language: fi
Date: 2008-01-28 00:00:00
Title: Asia C-32/08: Ennakkoratkaisupyyntö, jonka Juzgado de lo Mercantil n° 1 de Alicante (Espanja) on esittänyt 28.1.2008 — Fundación Española para la Innovación de la Artesanía (FEIA) v. Cul de Sac Espacio Creativo S.L. ja Acierta Product & Position S.A.

12.4.2008   
            
            
               FI
            
            
               Euroopan unionin virallinen lehti
            
            
               C 92/14
            
         Ennakkoratkaisupyyntö, jonka Juzgado de lo Mercantil no 1 de Alicante (Espanja) on esittänyt 28.1.2008 — Fundación Española para la Innovación de la Artesanía (FEIA) v. Cul de Sac Espacio Creativo S.L. ja Acierta Product & Position S.A.
   (Asia C-32/08)
   (2008/C 92/25)
   Oikeudenkäyntikieli: espanja
   Ennakkoratkaisua pyytänyt tuomioistuin
   Juzgado de lo Mercantil no 1 de Alicante
   Pääasian asianosaiset
   
      Kantaja: Fundación Española para la Innovación de la Artesanía (FEIA)
   
      Vastaajat: Cul de Sac Espacio Creativo S.L. ja Acierta Product & Position S.A.
   Ennakkoratkaisukysymykset
   
               1)
            
            
               Onko yhteisömalliasetuksen (yhteisömallista 12.12.2001 annettu neuvoston asetus (EY) N:o 6/2002 (1)) 14 artiklan 3 kohtaa tulkittava niin, että se koskee vain työsuhteessa syntyneitä yhteisömalleja, jolloin mallin luojaa sitoo työoikeuden alainen sopimus, jolle on tyypillistä työn tekeminen epäitsenäisesti ja toiselle? Vai
            
         
               2)
            
            
               onko yhteisömalliasetuksen 14 artiklan 3 kohdassa olevia ilmaisuja työntekijä ja työnantaja tulkittava laajassa merkityksessä siten, että ne käsittävät myös työsuhteen ulkopuolisia tilanteita, kuten tilanteen, jossa siviili- tai kauppaoikeudellisen sopimuksen johdosta (jolloin työtä ei tehdä epäitsenäisesti, toiselle ja jatkuvasti) henkilö (luoja) velvoittautuu tekemään mallin toiselle henkilölle tietystä hinnasta, mistä seuraa, että malli kuuluu henkilölle, joka sen on tilannut, paitsi jos sopimuksessa toisin sovitaan?
            
         
               3)
            
            
               Jos toiseen kysymykseen vastataan kieltävästi, koska tilanne, jossa malli luodaan työsuhteessa, ja tilanne, jossa malli luodaan muussa kuin työsuhteessa, ovat erilaisia tosiasiallisia tilanteita,
               
                           a)
                        
                        
                           onko tällöin sovellettava yhteisömalliasetuksen 14 artiklan 1 kohdassa olevaa pääsääntöä eli siis katsottava, että mallit kuuluvat niiden luojalle, ellei osapuolten välillä ole muuta sovittu, vai
                        
                     
                           b)
                        
                        
                           onko Tribunal de dibujos comunitariosin yhteisömalliasetuksen 88 artiklan 2 kohdan nojalla sovellettava mallioikeutta koskevaa kansallista lainsäädäntöä?
                        
                     
         
               4)
            
            
               Jos kyseisen lakiviittauksen nojalla on sovellettava kansallista lainsäädäntöä ja kyseisessä lainsäädännössä työsuhteessa luodut mallit (jotka kuuluvat työnantajalle, jos muuta ei ole sovittu) rinnastetaan tilaustyönä tehtyihin malleihin (jotka kuuluvat tilaajalle, jos muuta ei ole sovittu) (kuten Espanjan oikeudessa tehdään), voidaanko tällaisessa tilanteessa soveltaa kansallista lainsäädäntöä?
            
         
               5)
            
            
               Jos neljänteen kysymykseen vastataan myöntävästi, eikö kyseinen ratkaisu (mallit kuuluvat tilaajalle, jos muuta ei ole sovittu) ole ristiriidassa toiseen kysymykseen annetun kieltävän vastauksen kanssa?
            
         
      (1)   EYVL 2002 L 3, s. 1.